**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՕԳՈՍՏՈՍԻ 14-Ի N1110-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| Հ/Հ | Առաջարկության հեղինակը, գրության ամսաթիվը, գրության համարը | Առաջարկության բովանդակությունը | Եզրակացություն | Կատարված փոփոխությունը |
| 1 | 2 | 3 | 4 | 5 |
| 1) | ՀՀ արդարադատության նախարարություն  05.06.2019թ. 035.1/38481-2019 | Նախագծի վերաբերյալ.  1) Որոշման նախագծի 1-ին կետում «հավելվածը» բառից առաջ անհրաժեշտ է լրացնել «N 1110-Ն որոշման» բառերը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 18-րդ հոդվածի 6-րդ մասի պահանջները:  2) Նախագծի վերնագրից առաջ անհրաժեշտ է լրացնել «Ն» տառը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 19-րդ հոդվածի 2-րդ մասի պահանջները:  3) Նախագծի վերնագրից առաջ անհրաժեշտ է հանել «և լրացումներ» բառերը՝ նկատի ունենալով, որ նախագծով ՀՀ կառավարության 2003 թվականի օգոստոսի 14-ի N 1110-Ն որոշման մեջ կատարվում են միայն փոփոխություններ:  4) Նախագծի 2-րդ կետում «հրապարակման օրվան հաջորդող օրվանից» բառերն անհրաժեշտ է փոխարինել «հրապարակմանը հաջորդող օրվանից» բառերով՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 23-րդ հոդվածի պահանջները:  5 Նախագծի 1-ին կետում «նոր խմբագրությամբ» բառերից հետո անհրաժեշտ է լրացնել «համաձայն հավելվածի» բառերը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 9-րդ մասի պահանջները:  6) Նախագծի հավելվածի 1-ին կետում «Սույնով կարգավորվում է» բառերն անհրաժեշտ է փոխարինել «Սույն կարգով կարգավորվում են» բառերով:  7) Նախագիծն անհրաժեշտ է համաձայնեցնել բոլոր շահագրգիռ մարմինների հետ: | Ընդունվել է | Նախագծի նոր խմբագրությունը համապատասխանում է ներկայացված առաջարկություններին: |
| 2) | ՀՀ Էներգետիկ ենթակառուցվածքների եւ բնական պաշարների նախարարություն  21.05.2019թ. 076/34873-2019 | Նախագծով առաջարկվող փոփոխություններն ու լրացումները պահանջում են պետական սեփականություն հանդիսացող ջրային համակարգերը շահագործող կազմակերպությունների կողմից մասնագիտական ուսումնասիրություն և եզրակացություն, ուստի անհրաժեշտ է ևս 10 օր վերը նշված կազմակերպությունների եզրակացությունները ստանալու և ամփոփելու համար: | Ընդունվել է ի գիտություն |  |
| 3) | ՀՀ Շրջակա միջավայրի նախարարություն  08.02.2019թ. 043/53473-2019 | Նախագիծը ներկայացվել է նոր խմբագրությամբ:  Նախագծի վերաբերյալ.   1. Նախաբանից հանել «Հայաստանի Հանրապետության ջրային օրենսգրքի 121-րդ հոդվածի 6-րդ մասի 4-րդ կետի և» բառերը, քանի որ որոշումն արդեն իսկ ընդունվել է ի կատարումն ՀՀ ջրային օրենսգրքի համապատասխան դրույթների, 2. 1-ին կետի՝ 3. 1-ին ենթակետով առաջարկվող փոփոխությունից հանել «և դրա հետ կապված հարաբերությունները», քանի որ թե գործող կարգով, և թե ներկայացված նախագծով սահմանվում են ջրային ռեսուրսների վրա տնտեսական գործունեության հետևանքով առաջացած ազդեցության գնահատման կարգը, այլ ոչ թե դրա հետ կապված հարաբերությունները, 4. 3-րդ ենթակետով առաջարկվող փոփոխության 1-ին կետում «շրջակա միջավայր» բառերը փոխարինել «ջրային ռեսուրս» բառերով, քանի որ կարգով սահմանվում է ջրային ռեսուրսների վրա տնտեսական գործունեության հետևանքով առաջացած ազդեցության գնահատումը, իսկ նույն ենթակետի 5-րդ կետի «ջրային ռեսուրսի օգտագործման ծավալի սկզբից մինչև ավարտն ընկած ազդեցության ժամանակահատված» արտահայտությունը հստակեցման և լրամշակման կաիրք ունի, քանի որ հստակ չէ թե ինչ ժամանակահատված է հիմք ընդունվելու ապօրինի ջրօգտագործման դեպքում, 5. 6-րդ ենթակետով առաջարկվող փոփոխությունը շարադրել հետևյալ խմբագրությամբ.   «6. Ջրային ռեսուրսների վրա տնտեսական գործունեության հետևանքով առաջացած ազդեցության գնահատումը ներառում է շրջակա միջավայրի աղտոտվածության հետևանքով արտադրանքի քանակական ու որակական կորուստների փոխհատուցման, ջրային ռեսուրսի օգտագործված ծավալով պայմանավորված աղտոտված և (կամ) հյուծված ջրային ռեսուրսի վերականգնման համար պահանջվող լրացուցիչ ծառայությունների, աղտոտման հետևանքով բնակչության առողջության վերականգնման և աշխատանքի արտադրողականության նվազեցման հետևանքով (այդ թվում` աշխատանքից բացակայության) աշխատանքի վերականգնման, հիմնական ֆոնդերի վրա աղտոտման ազդեցության հետևանքով արդյունաբերական արտադրանքի կորստի վերականգնման փոխհատուցման ծախսերը:»   1. 8-րդ ենթակետով առաջարկվող բանաձևում կիրառվող «Ծ»-ի մեկնաբանության մեջ «ջրի քանակն է» բառերը փոխարինել «ջրի ծավալն է» բառերով։ | Ընդունվել է | Կատարվել են համապատասխան փոփոխությունները: |
| 4) | ՀՀ Տնտեսական զարգացման եւ ներդրումների նախարարություն-  22.05.2019թ. 033/35313-2019 | Նախագծի վերաբերյալ առաջարկություններ և դիտողություններ չկան։ | Ընդունվել է ի գիտություն |  |
| 5) | ՀՀ ֆինանսների նախարարություն  29.05.2019թ. 034/36423-2019 | Նախագծի վերաբերյալ առաջարկություններ և դիտողություններ չկան։ | Ընդունվել է ի գիտություն |  |
| 6) | ՀՀ Բնապահպանության և ընդերքի տեսչական մարմին  23.05.2019թ. 043.1/35390-2019 | 1. Նախագծի 1-ին կետը «խմբագրությամբ» բառից հետո լրացնել «համաձայն հավելվածի» բառերով: 2. Նախագծի հավելվածի 4-րդ կետում «ջրառի ծավալով» բառը փոխարինել «ջրային ռեսուրսի օգտագործման ծավալով» բառով, իսկ «արտահոսքն է» բառերը՝ «արտահոսքով» բառով: | Ընդունվել է ի գիտություն | ՀՀ Վարչապետի աշխատակազմի տեսչական մարմինների աշխատանքների համակարգման գրասենյակում տեղի ունեցած քննարկման արդյունքում առաջարկվել է ՏՄ-ի կողմից ներկայացնել նախագիծը նոր խմբագրությամբ: |
| 7) | ՀՀ Բնապահպանության և ընդերքի տեսչական մարմին  02.08.2019թ. 043/53473-2019 | Նախագիծը ներկայացվել է նոր խմբագրությամբ: | Ընդունվել է մասնակի | Ներկայացված նախագիծը խմբագրվել է՝ հաշվի առնելով ՀՀ Շրջակա միջավայրի նախարարության ներկայացրած առաջարկությունները: |